Πρόκειται για ένα από τα καλύτερα σπίτια που έχουμε επισκεφτεί (σε Ελλάδα και εξωτερικό). Ήταν μια αξέχαστη εμπειρία από την αρχή μέχρι το τέλος. Θα θέλαμε να ευχαριστήσουμε προσωπικά την κυρία Στέλλα για την άμεση ανταπόκριση της στα μηνύματα μας, την ευγένειά της και προθυμία της να μας εξυπηρετήσει σε ό,τι ζητούσαμε.
Όσον αφορά το σπίτι, είναι ένας νεος, πολύ προσεγμένος, αρκετά μοντέρνος και καλαίσθητος χώρος. Η οικοδέσποινα τον έχει περιποιηθεί πολύ και έχει φροντίσει καθε λεπτομέρεια, όπως να τον εξοπλίσει με κάθε είδους ανέσεις(σίδερο, καφετέριες, όλα τα αναλώσιμα είδη υγιεινής κτλ).
Βρίσκεται σε μια μοναδική περιοχή, δίπλα ακριβώς στον σταθμό του μετρό (στάση Ακρόπολη) , με πρόσβαση σε κάθε είδους συγκοινωνία και απίστευτα κοντά στο Σύνταγμα. Η περιοχή επιπλέον είναι πολύ ήσυχη, γεμάτη μνημεία και εύκολα προσβάσιμη τις βραδινές ώρες.
Τέλος, η οικοδέσποινα είναι ένα εξαιρετικό άτομο, γεμάτο ευγένεια και εξυπηρετικό. Βοήθησε με κάθε μέσο που διέθεται στην κάλυψη των αναγκών μας και έδωσε μια ευχάριστη χροιά στο ταξίδι μας.
Σας ευχαριστούμε και πάλι, προτείνουμε ανεπιφύλακτα το σπίτι σας στους μελλοντικούς ενδιαφερόμενους και ελπίζουμε να σας επισκεφτούμε σύντομα!